LIVE International Yoga Day 2020: राष्ट्रपति रामनाथ कोविंद ने किया योग, बोले- मानवता को भारत का अमूल्य उपहार - राईट न्यूज़ डॉट कॉम
Home मुख्य समाचार LIVE International Yoga Day 2020: राष्ट्रपति रामनाथ कोविंद ने किया योग, बोले-...
Publish Date:Sun, 21 Jun 2020 08:54 AM (IST)
नई दिल्ली, जेएनएन। दुनियाभर में कोरोना वायरस (COVID-19) संकट के बीच आज आंतरारष्ट्रीय योग दिवस मनाया जा रहा है। इस दौरान राष्ट्रपति रामनाथ कोविंद ने योग दिवस पर योग करते हुए लोगों को अंतरराष्ट्रीय योग दिवस की बधाई दी। उन्होंने ट्वीट कर कहा, ‘ सभी को अंतरराष्ट्रीय योग दिवस की बधाई! प्राचीन योग विज्ञान मानवता को भारत का अमूल्य उपहार है। मुझे प्रसन्नता है कि अधिकाधिक लोग योग को जीवन में अपना रहे हैं। संघर्ष व तनाव के बीच, विशेष रूप से कोविड-19 के इस दौर में, शरीर को स्वस्थ व मन को शांत रखने में योगाभ्यास सहायक सिद्ध होगा।’
बता दें कि कोरोना मद्देनजर लोग एक जगह एकत्र नहीं हो सकते, ऐसे में इस साल योग दिवस पर कोई सामूहिक आयोजन नहीं हो रहा है। डिजिटल प्लेटफॉर्म के माध्यम से लोगों की जोड़ने की तैयारी है। इस आयोजन की थीम ‘घर पर करें योग और परिवार के साथ करें योग’ (Yoga at Home and Yoga with Family) है। गौरतलब है कि पीएम मोदी के पहल पर 2015 से हर साल 21 जून को योग दिवस मनाया जा रहा है।
LIVE International Yoga Day 2020
– दिल्ली के मुख्यमंत्री अरविंद केजरीवाल ने अंतरराष्ट्रीय योग दिवस पर अपने निवास पर योग किया।
– लद्दाख: आइटीबीपी (भारत-तिब्बत सीमा पुलिस) के जवान आज अंतरराष्ट्रीय योग दिवस पर 18,000 फीट की ऊंचाई पर खारदुंग ला में करते हुए।
– छत्तीसगढ़: मुख्यमंत्री भूपेश बघेल ने आज अंतरराष्ट्रीय योग दिवस पर रायपुर में अपने निवास पर योग किया।
– उत्तराखंड: भारत-चीन सीमा पर तैनात आइटीबीपी (भारत-तिब्बत सीमा पुलिस) के जवान आज अंतरराष्ट्रीय योग दिवस 2020 पर बद्रीनाथ के पास वसुधारा ग्लेशियर पर 14,000 फीट की ऊंचाई पर योग करते हुए।
– प्रधानमंत्री नरेंद्र मोदी ने इस अवसर पर देशवासियों को संबोधित करते हुए पीएम मोदी ने कहा, ‘हमारे यहां कहा गया है- युक्त आहार विहारस्य, युक्त चेष्टस्य कर्मसु। युक्त स्वप्ना-व-बोधस्य, योगो भवति दु:खहा।। यानी सही खान-पान, सही ढंग से खेल-कूद, सोने-जागने की सही आदतें, और अपने काम, अपनी ड्यूटी को सही ढंग से करना ही योग है। उन्होंने कहा, ‘गीता में भगवान कृष्ण ने योग की व्याख्या करते हुए कहा है- ‘योगः कर्मसु कौशलम्’अर्थात्, कर्म की कुशलता ही योग है।’
– पीएम मोदी ने अपने संबोधन के दौरान कहा कि एक सजग नागरिक के तौर पर हम परिवार और समाज के रूप में एकजुट होकर आगे बढ़ेंगे। हम प्रयास करेंगे कि ‘योगा एट होम और योगा विद फैमिली’ को अपने जीवन का हिस्सा बनाएंगे। हम जरूर सफल होंगे। हम जरूर विजयी होंगे।
– पीएम मोदी ने कहा कि विश्व कोरोना वायरस महामारी के कारण योग की आवश्यकता को आज और भी अधिक महसूस कर रहा है। यदि हमारी इम्युनिटी मजबूत है तो यह बीमारी से लड़ने में मदद करता है। ऐसे कई योग अभ्यास हैं, जो हमारी इम्युनिटी को बढ़ावा देते हैं और मेटाबोलिज्म सुधारते हैं। कोरोना आपके श्वसन तंत्र पर हमला करता है। ‘प्राणायाम’ श्वास व्यायाम एक ऐसी चीज है जो हमारी श्वसन प्रणाली को मजबूत बनाने में हमारी सबसे अधिक मदद करती है।
– पीएम मोदी ने कहा, ‘ स्वामी विवेकानंद कहते थे- ‘एक आदर्श व्यक्ति वो है जो नितांत निर्जन में भी क्रियाशील रहता है, और अत्यधिक गतिशीलता में भी सम्पूर्ण शांति का अनुभव करता है।किसी भी व्यक्ति के लिए ये एक बहुत बड़ी क्षमता होती है।’
– पीएम मोदी ने कहा, ‘ बच्चे, बड़े, युवा, परिवार के बुजुर्ग, सभी जब एक साथ योग के माध्यम से जुडते हैं, तो पूरे घर में एक ऊर्जा का संचार होता है। इसलिए, इस बार का योग दिवस, भावनात्मक योग का भी दिन है, हमारी फैमिली बॉन्डिंग को भी बढ़ाने का दिन है।’
– पीएम मोदी ने इससे पहले कहा कि 6 वें अंतरराष्ट्रीय योग दिवस पर आप सभी को बहुत-बहुत बधाई और शुभकामनाएं। यह दिन एकजुटता और सार्वभौमिक भाईचारे का दिन है। यह लोगों को साथ लाय है। यह एकता के लिए एक शक्ति के रूप में उभरा है और मानवता के बंधनों को गहरा करता है। यह भेदभाव नहीं करता। यह जाति, रंग, विश्वास और वंश से परे है।
– दिल्ली: केंद्रीय मंत्री मुख्तार अब्बास नकवी आज अंतरराष्ट्रीय योग दिवस 2020 पर विभिन्न समुदायों के लोगों के साथ योग करते हुए।
– दिल्ली: केंद्रीय मंत्री धर्मेंद्र प्रधान आज अंतरराष्ट्रीय योग दिवस 2020 पर अपने परिवार के साथ अपने आवास पर योग करते हुए।
– लद्दाख: आइटीबीपी (भारत-तिब्बत सीमा पुलिस) के जवान आज अंतरराष्ट्रीय योग दिवस पर शून्य तापमान में 18,000 फीट की ऊंचाई पर योग करते हुए।
– केंद्रीय गृह मंत्री अमित शाह ने कहा योग एक ऐसा माध्यम है जो शरीर व मन, क्रिया व विचार और मनुष्य व प्रकृति के बीच सामंजस्य स्थापित करता है। मोदी जी के प्रयासों के कारण योग को वैश्विक स्वीकृति मिली , जो संपूर्ण मानवता के लिए भारतीय संस्कृति का एक अनमोल उपहार है।
– उत्तराखंड: योग गुरु बाबा रामदेव हरिद्वार में पतंजलि योगपीठ में अंतरराष्ट्रीय योग दिवस 2020 पर योग करते हुए।
Previous articleSolar Eclipse 2020 Timings today Live: आज कुछ ही समय बाद लगने वाला है खंडग्रास सूर्य ग्रहण, यहां जानें ग्रहण से जुड़ी सभी बातें
Next articleIndia Coronavirus Cases: कोरोना के पिछले 24 घंटे में रिकॉर्ड 15,413 नए मामले, कुल संख्या चार लाख के पार
दिल्ली में कोरोना का ‘कम्यूनिटी में ट्रांसमिशन’ हो रहा है, केंद्र...